DH. A36.46675. SOLICITUDE DE AGRUPACIÓN DE COOPERATIVAS LÁCTEAS SL DE CONCESIÓN DUN CUADAL DO RÍO UMIA NO LUGAR DE SOUTELO, PARROQUIA DE SAIAR, CALDAS DE REIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/03/2015)

ANUNCIO de apertura do trámite de competencia de proxectos do expediente de solicitude dunha concesión dun caudal de auga procedente do río Umia, no lugar de Soutelo, parroquia de Saiar, no Concello de Caldas de Reis, con destino a abastecemento dunha industria láctea (Exp. DH. A36.46675). Augas de Galicia procede, mediante o presente anuncio, a someter a competencia de proxectos a instancia presentada relativa á solicitude dunha concesión de augas superficiais para o abastecemento a unha industria láctea no río Umia conforme preceptúan os artigos 104 e seguintes do RD 849/1986, de 11 de abril, polo que se aproba o Regulamento do dominio público hidráulico. A antedita petición tramitarase de conformidade co disposto no artigo 105 do Regulamento do Dominio Público Hidráulico aprobado polo Real Decreto 849/1986, do 11 de abril, abríndose deste modo o trámite de competencia de proxectos para que no prazo de un (1) mes, a contar a partir dende o día seguinte a data da súa publicación no Boletín Oficial da Provincia de Pontevedra, o peticionario presente instancia concretando a correspondente petición e demais aspectos previstos no antedito artigo 105 e achegue á mesma o proxecto e demais documentación prescrita no artigo 106 do Regulamento. Durante este prazo admitiranse outras peticións que teñan o mesmo obxecto que aquela ou sexan incompatibles coa mesma, podéndose presentar con estas proxectos en competencia. Denegarase a tramitación posterior de toda petición que supoña unha utilización de caudal superior ao dobre do que figura máis arriba como petición base do concurso, de acordo co artigo 105 do RD 849/1986, sen prexuízo de que o peticionario que o pretenda poida dentro do prazo fixado neste anuncio para a admisión de peticións, acollerse á tramitación indicada no parágrafo 3 do antedito artigo 105 do RD 849/1986, remitindo a súa petición na forma prevista no artigo 104 do mesmo, e solicitando a paralización do trámite da solicitude publicada inicialmente. Neste caso, á petición achegará resgardo acreditativo do ingreso na Caixa Xeral de Depósitos da Tesourería da Consellería de Economía e Facenda dunha fianza pola cantidade de quince mil (15.000 €) euros, para responder da presentación do documento técnico correspondente á súa petición. Os documentos técnicos presentaranse por cuadriplicado exemplar debidamente precintados, en calquera das dependencias da Zona Sur de Augas de Galicia e por calquera dos medios que autoriza a Lei 30/1992, do 26 de novembro, de réxime xurídico das administracións públicas e do procedemento administrativo común, acompañados dun sobre onde se introducirá a instancia dirixida ó Director da entidade pública empresarial Augas de Galicia no que se fará constar a solicitude para ser admitido ó concurso. O desprecintado dos documentos técnicos realizarase na forma sinalada no artigo 107 do RD 849/1986 e terá lugar, se non se solicita a paralización do concurso, ás 12 horas do sétimo día hábil posterior ó da conclusión do prazo de presentación de documentos, nas dependencias desta Zona Hidrográfica Sur de Augas de Galicia, sitas en Vigo, na rúa San Salvador, 2 – 4º. A este acto deberán presentarse os concorrentes. Vigo, 12 de febreiro de 2015.—O Xefe de Servizo, Francisco Alonso Fernández.